Supermak

Supermak merupakan sebuah drama televisyen aksi komedi Malaysia 2011 dibintangi oleh Nasha Aziz sebagai watak tajuk. Siri ini memulakan tayangan perdana di Slot Aksi TV3 dari 25 Julai 2011 hingga 24 Oktober 2011 menggantikan Juvana dan digantikan oleh Nilapura.Budiey (16 Julai 2011). Drama Supermak Sensasi Selebriti. Diperoleh pada 24 April 2012.Budiey (20 Julai 2011). Drama bersiri Supermak lakonan Nasha Aziz dan Azhan Rani Sensasi Selebriti. Diperoleh pada 24 April 2012.

Siri ini boleh didapati melalui penstriman dalam talian di saluran YouTube rasmi TV3.

Plot
Supermak mengisahkan tentang seorang ibu dan suri rumah sepenuh masa, Amy Salim yang mempunyai kekuatan dan kelajuan seorang adiwira. Keistimewaan dan kuasa ini diwarisi dari keturunannya, iaitu dari nenek moyang Amy yang berasal dari kepulauan Riau. Lima suku dari kepulauan tersebut di terajui oleh moyangnya yang bernama Thani. Menurut sejarah dan latar belakang keturunannya, Thani telah menyelamatkan hidup seekor burung mitos yang dipanggil geroda. 

Kisah bermula apabila burung geroda itu terkena panah, lalu cedera dan terus rebah ke tanah. Lebih merumitkan, panah itu dibuat dari sejenis kayu yang sukar di cari. Setelah diselamatkan oleh Thani, burung geroda tersebut berubah rupa menjadi seorang wanita jelita. Demi membalas jasa, wanita tersebut menganugerahkan lima kuasa sakti yang berlainan kepada Thani dan empat suku yang lain. Wanita itu turut menghadiahkan sebuah pingat yang unik kepada Thani yang boleh digunakan untuk menyeru semula burung geroda mitos yang sangat berkuasa dan mampu menakluk dunia.

Pelakon

Pelakon utama
 Nasha Aziz sebagai Amy Salim/Supermak

Pelakon pembantu
 Azhan Rani sebagai Inspektor Rees 
 Zul Yahya sebagai Bashar 
 Zara Zya sebagai Camelia 
 Amyra Rosli sebagai Arina
 Syawal AF sebagai Khalil 
 Henzi Andalas sebagai Ghazi
 Melly Amalin sebagai Ayesha
 Haider Harris sebagai Amril
 Roslee Sako sebagai Haris, Ayah Amy dan Ayah mentua Rees

Rujukan

Pautan luar
 Supermak di iflix

Kategori:Drama Melayu 2011
Kategori:Rancangan TV3